
Text rozhodnutia
Súd: Krajský súd Trenčín Spisová značka: 11S/62/2015 Identifikačné číslo súdneho spisu: 3015200632 Dátum vydania rozhodnutia: 26. 04. 2016 Meno a priezvisko sudcu, VSÚ: JUDr. Alena Radičová ECLI: ECLI:SK:KSTN:2016:3015200632.2 Uznesenie Krajský súd v Trenčíne v právnej veci žalobcu: MEDIN Plus, s.r.o. so sídlom Kostolná-Záriečie 149, IČO: 36 328 855, zastúpeného advokátom JUDr. Eugenom Kostovčíkom so sídlom Gelnická č. 33, Košice proti žalovanému: Finančné riaditeľstvo Slovenskej republiky so sídlom Banská Bystrica, Lazovná 63, o preskúmanie zákonnosti rozhodnutia žalovaného č. 20441414/2015 zo dňa 30. júna 2015 a Daňového úradu Trenčín č. 20045261/2015 zo dňa 27. marca 2015 takto r o z h o d o l : O p r a v u j e v záhlavovej a výrokovej časti rozsudku č. k. 11S/62/2015-64 zo dňa 8. decembra 2015 dátum vydania napadnutého rozhodnutia žalovaného č. 20441414/2015 zo dňa 30. júla 2015 tak, že správne znie: „30. júna 2015.“ V ostatných častiach zostáva rozsudok n e z m e n e n ý . o d ô v o d n e n i e : Krajský súd v Trenčíne vydal dňa 08.12.2015 rozsudok č. k. 11S/62/2015-64, ktorým okrem iného zrušil žalobou napadnuté rozhodnutie žalovaného č. 20441414/2015 zo dňa 30. júna 2015. V písomnom vyhotovení rozsudku Krajského súdu v Trenčíne došlo k chybe v písaní pri uvedení dátumu vydania napadnutého rozhodnutia žalovaného č. 20441414/2015 zo dňa 30. júna 2015, keď bo nesprávne uvedený dátum „30. júl 2015“, hoci rozhodnutie žalovaného bolo vydané dňa 30. júna 2015. Vzhľadom na uvedené mal byť v písomnom vyhotovení napadnutého uznesenia správne uvedený dátum „30. júna 2015“. Podľa § 246c veta prvá O.s.p. pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Vzhľadom na uvedené skutočnosti a citované zákonné ustanovenia súd vykonal opravu tak, ako je uvedené vo výroku tohto uznesenia. Vo zvyšnej časti zostal pôvodný rozsudok krajského súdu nezmenený. Poučenie: Proti tomuto uzneseniu j e prípustné odvolanie do 15 dní od jeho doručenia, písomne v dvoch vyhotoveniach, cestou tunajšieho krajského súdu na Najvyšší súd Slovenskej republiky. Podľa § 42 ods. 3 a § 205 ods. 1 O.s.p. odvolanie musí mať tieto náležitosti: ktorému súdu je určené, kto ho robí, ktorej veci sa týka a čo sleduje, musí byť podpísané a datované, proti ktorému rozhodnutiu súdu smeruje, v akom rozsahu rozhodnutie napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

